Endamanê Meclîsê Cinîyan ê Partîya Şaran a Demokrtatîke (HDP) yê Dêrsimî bi wesîleya menga Muharremî Meydanê Seyîd Rizayî de aşûre vila kerd. Xeylî sîyasetmedar û hemwelatijî tewrê ci bîyî.
Parlamenterê HDP’yî yê Stenbolî Alî Kenanoglûyo ke aktîvîte de qisey kerd  wina va: ‘‘Çîyo ke Kerbela kerdo Kerbela xoverdayîşê vera zulmî yo.  Kerbela de di nameyî bîyî sembol. Hz. Huseyîn û Yezîd. Cayo ke Yezîdî estê vera înan Huseyînî zî vejîyenê. Ma zî hewl danê ke tewirê Huseyînî ramojnê. ‘‘Kenanoglûyî vist vîrî ke serrgêra derbeya 12’ê Êlule ya û va: ‘‘ Înan ke na derbe kerde ê zî Yezîd ê û yê ke vera înan xover danê Huseyîn ê.  Nika yewna derba esta û vera derbeyan û zulman xoverdayîşê ma do dewam bikero.‘‘
Dimayê qiseykerdişan bi dûayanê Ana Menşûre Dogane loqmeyê aşûreyî ameyî parekerdene.
